मथुरा से बीजेपी सांसद हेमा मालिनी ने सोमवार (25 मार्च) को अपना नामांकन दाखिल कर दिया. इस मौके पर हेमा मालिनी ने कहा, 'मैंने मुथरा में बहुत काम किया है, तभी मुझे दोबारा इस धरती से लड़ने का मौका मिल रहा है. लेकिन, मैंने क्या काम किया है ये मुझे याद नहीं है. मुझे जनता ने पसंद किया है और मैं हमेशा उनके विकास के लिए काम करती रहूंगी. चाहे सड़क हो, मोहल्ला हो या फिर और कोई भी काम हो, मैंने हमेशा लोगों के विकास के लिए काम किया है.'







हेमा मालिनी ने इस दौरन विपक्षी दलों पर भी जमकर हमला बोला. उन्होंने कहा कि सपा अध्यक्ष अखिलेश यादव मथुरा में आकर देंखें कि यहां कितना विकास हुआ है. चौकीदार के बयान पर उन्होंने कहा कि लोगों का काम कहने का है, आप लोग क्यों उनकी बात हाइलाइट करते हैं. हमने विकास किया है और मुझे पूरा यकीन है कि दोबारा चुनकर में आऊंगी.

















बता दें कि हेमा मालिनी ने सोमवार को नामांकन दाखिल करने से पहले मुख्यमंत्री योगी आदित्यनाथ के साथ मथुरा के बांके बिहारी मंदिर में विधिवत पूजा अर्चना की. इसके बाद उन्होंने अपना नामांकन दाखिल किया.







ये भी पढ़ें- 27 मार्च को अयोध्या जाएंगी प्रियंका गांधी, हनुमानगढ़ी में दर्शन के बाद करेंगी रोड शो







गौरतलब है कि बीजेपी ने एक बार हेमा मालिनी को मथुरा से उम्मीदवार बनाया है. उनका मुकाबला गठबंधन की तरफ से कुंवर नरेंद्र सिंह और कांग्रेस के महेश पाठक से हैं. इससे पहले न्यूज18 से बातचीत में हेमा मालिनी ने कहा कि उन्होंने मथुरा में विकास किया है और उसी की बदौलत पार्टी ने उन्हें दोबारा यहां से उम्मीदवार बनाया है.







ये भी पढ़ें-







स्कूल अनुदेशकों से मिली प्रियंका, बोलीं- सरकार कर रही झूठे प्रचार, आपकी आवाज गुम







अखिलेश यादव का तंज- लोगों को स्थाई रोजगार चाहिए, चौकीदार नही







एक क्लिक और खबरें खुद चलकर आएंगी आपके पास, सब्सक्राइब करें न्यूज़18 हिंदी WhatsApp अपडेट्स